**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 17/03/2023**

 **Αριθμ. Πρωτ.:5241**

**ΑΠΟΣΠΑΣΜΑ**

# Από το πρακτικό της αριθμ. 8ης /2023ΤΑΚΤΙΚΗΣ με ΤΗΛΕΔΙΑΣΚΕΨΗ της Οικονομικής Επιτροπής Δήμου Λεβαδέων

**Αριθμός απόφασης : 42**

**΄Εγκριση κίνησης υπηρεσιακού οχήματος εκτός ορίων Δήμου Λεβαδέων**

Στη Λιβαδειά σήμερα 15η Μαρτίου 2023 ημέρα Τετάρτη και ώρα 11.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και μετά από την αρ.πρωτ. 4700/10-03-2023 έγγραφη πρόσκληση του Προέδρου της & Δημάρχου Λεβαδέων η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018 «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα έξι (6), ήτοι:

 **ΠΑΡΟΝΤΕΣ ΑΠΟΝΤΕΣ**

 1.Ταγκαλεγκας Ιωάννης 1. Πούλος Ευάγγελος

2. Αποστόλου Ιωάννης (αν/κό μέλος κ. Μητά Αλέξανδρου) 2. Καραμάνης Δημήτριος

3. Καλογρηάς Αθανάσιος 3. Μπράλιος Νικόλαος

4.Σαγιάννης Μιχαήλ Αν και είχαν νόμιμα προσκληθεί

5.Μερτζάνης Κωσταντίνος

6. Καπλάνης Κωνσταντίνος

 Ο Πρόεδρος της Οικονομικής Επιτροπής κήρυξε την έναρξη της συνεδρίασης.

 Ενημέρωσε το σώμα ότι υποβλήθηκε η υπ΄αριθμ. πρωτ. 4880/14-03-2023 έγγραφη εισήγηση του Τμ. Διαχείρισης και Συντήρησης Οχημάτων του Δήμου Λεβαδέων με θέμα : ΄΄Εγκριση κίνησης υπηρεσιακού οχήματος εκτός ορίων Δήμου Λεβαδέων’’ για συζήτηση του θέματος εκτός ημερήσιας διάταξης ως κατεπείγον .

 Σύμφωνα με τις διατάξεις του άρθρου 77 παρ. 3 του του Ν. 4555/2018 «Πρόγραμμα Κλεισθένης» η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

 Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

 Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας.

 Κατόπιν ο Πρόεδρος έθεσε υπόψη των μελών το υπ΄αριθμ. πρωτ. 4880/14-03-2023 έγγραφο του Τμ. Προϋπολογισμού ,Λογιστηρίου & Προμηθειών του Δήμου Λεβαδέων με το οποίο εισηγούνται ως κατωτέρω:

 *Σύμφωνα με το υπ.αρίθμ.πρωτ. 152788/15-12-2022 έγγραφο της Αποκεντρωμένης Διοίκησης Θεσσαλίας-Στερεάς Ελλάδας , ΦΕΚ 230/τ.Α/14-12-2022 Ν.5003 άρθρο 55, η έγκριση των κινήσεων εκτός ορίων* *περιφερειακής ενότητας των οχημάτων ΟΤΑ α και β βαθμού, δίνεται από την οικεία Οικονομική Επιτροπή.*

*Για τον λόγο αυτό:*

 *Παρακαλούμε όπως εγκρίνετε την κίνηση του υπηρεσιακού οχήματος ,*

*με αρ.κυκλοφορίας ΚΗΗ 9112 , κυβισμού 999 κ.ε. και οδηγό τον ΜΗΤΡΑΤΖΟΥΛΗ ΗΛΙΑ(Μόνιμο οδηγό) εκτός των ορίων περιφερειακής ενότητας, με σκοπό την μεταφορά του Δημάρχου Λεβαδέων, στην ΑΘΗΝΑ, στο ΑΕΡΟΔΡΟΜΙΟ για να ταξιδέψει στις Βρυξέλες, μετά από πρόσκληση , την 28/03/23.*

 **Η Οικονομική Επιτροπή λαμβάνοντας υπόψη:**

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

- Τις διατάξεις του Ν. 5013/2023 άρθρο 31 Αρμοδιότητες Οικονομικής Επιτροπής Δήμων - Τροποποίηση παρ. 1, αντικατάσταση παρ. 2, προσθήκη παρ. 4 στο άρθρο 72 του Ν.3852/2010

-Το με αριθ. πρωτ. 4880/14-03-2023 έγγραφο του Τμ. Διαχείρισης και Συντήρησης Οχημάτων του Δήμου Λεβαδέων που διανεμήθηκε

- Το υπ.αρίθμ.πρωτ. 152788/15-12-2022 έγγραφο της Αποκεντρωμένης Διοίκησης Θεσσαλίας-Στερεάς Ελλάδας , ΦΕΚ 230/τ.Α/14-12-2022 Ν.5003 άρθρο 55

- Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Οικονομικής Επιτροπής , όπως αυτή διατυπώθηκε και δηλώθηκε δια ζώσης στην τηλεδιάσκεψη.

**ΑΠΟΦΑΣΙΖΕΙ ΟΜΟΦΩΝΑ**

 Εγκρίνει την κίνηση του υπηρεσιακού οχήματος με αρ.κυκλοφορίας ΚΗΗ 9112 , κυβισμού 999 κ.ε. και οδηγό τον ΜΗΤΡΑΤΖΟΥΛΗ ΗΛΙΑ (μόνιμο οδηγό),εκτός των ορίων περιφερειακής ενότητας με σκοπό την μεταφορά του Δημάρχου Λεβαδέων, στην ΑΘΗΝΑ, στο ΑΕΡΟΔΡΟΜΙΟ την 28/03/2023 , για να ταξιδέψει στις Βρυξέλες έπειτα από πρόσκληση .

**Η παρούσα απόφαση πήρε αριθμό 42/2023.**

ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

 ΤΑ ΜΕΛΗ

1.Αποστόλου Ιωάννης

2 Kαλογρηάς Αθανάσιος

3.Σαγιάννης Μιχαήλ

4 Μερτζάνης Κωσταντίνος

5.Καπλάνης Κωνσταντίνος ΠΙΣΤΟ ΑΠΟΣΠΑΣΜΑ

 Λιβαδειά 17 -03-2023

 Ο ΠΡΟΕΔΡΟΣ

 ΙΩΑΝΝΗΣ Δ. ΤΑΓΚΑΛΕΓΚΑΣ

 ΔΗΜΑΡΧΟΣΛΕΒΑΔΕΩΝ